শারীরিক প্রতিবন্ধী সুরক্ষা ট্রাস্ট

গণপ্রজাতন্ত্রী বাংলাদেশ সরকারের সমাজকল্যাণ মন্ত্রণালয়াধীন শারীরিক প্রতিবন্ধী সুরক্ষা ট্রাস্ট, মৈত্রী শিল্প প্রতিবন্ধীবান্ধব একটি প্রতিষ্ঠান। এ প্রতিষ্ঠানের আওতায় দেশ সেরা বোতলজাত বিশুদ্ধ মুক্তা পানি ও মৈত্রী প্লাস্টিক পণ্য উৎপাদন ও বিপণন করা হয়। এ উৎপাদন ও বিপণন প্রক্রিয়ার সাথে যে সকল কর্মকর্তা/কর্মচারী জড়িত রয়েছেন তাদের সিংহভাগই প্রতিবন্ধী। এ প্রতিষ্ঠানের  একটি অনন্য বৈশিষ্ট্য হচ্ছে প্রতিবন্ধীদের দ্বারা উৎপাদিত মুক্তা বোতলজাত বিশুদ্ধ পানি ও মৈত্রী প্লাস্টিক পণ্যের বিক্রয়লব্ধ সমুদয় আয় প্রতিবন্ধীর কল্যাণেই ব্যয় করা হয়ে থাকে।
প্রতিবন্ধী ব্যক্তিদের জীবনমান উন্নয়ন ও অধিক কর্মসংস্থানের সুযোগ সৃষ্টির লক্ষ্যে  সমাজকল্যাণ মন্ত্রণালয়াধীন মৈত্রী শিল্পের আধুনিকায়ন ও সম্প্রসারণে শারীরিক প্রতিবন্ধী সুরক্ষা ট্রাস্ট, মৈত্রী শিল্পের বিভিন্ন উদ্দ্যোগ গ্রহণ ও কার্যক্রম পরিচালিত হচ্ছে।


 ইতিহাস 
১৯৮০ সালে বাংলাদেশ সরকার ও সুইডিস ইন্টারন্যাশনাল ডেভেলপমেন্ট অথরিটির (সিডা) পৃষ্ঠপোষকতায় টঙ্গীতে শারীরিক প্রতিবন্ধীদের বৃত্তিমূলক প্রশিক্ষণ ও পুনর্বাসন কেন্দ্র (ইআরসিপিএইচ) প্রতিষ্ঠিত হয়। পরবর্তীতে সুইডেন বাংলাদেশের বন্ধুত্বের নিদর্শন-স্বরূপ সরকার এই প্রতিষ্ঠানকে একটি অংশকে মৈত্রী শিল্প নামে পুনর্নামকরণ করে। ১২ ডিসেম্বর, ১৯৯০ সালে সরকার শারীরিক প্রতিবন্ধী সুরক্ষা ট্রাস্ট গঠন করে মৈত্রী শিল্পকে এর হাতে হস্তান্তর করা হয়।

 সেবাসমূহ 
 মুক্তা মিনারেল ওয়াটার প্ল্যান্ট স্থাপন। এর মাধ্যমে প্রতিবন্ধীরা মুক্তা মিনারেল ওয়াটার ও মুক্তা ন্যাচারাল ড্রিঙ্কিং ওয়াটার প্রস্তুত করে।

 প্লাস্টিক সামগ্রী উৎপাদন ও বিপননের মাধ্যমে প্রতিবন্ধী স্বাবলম্বীকরণ।

 আরো দেখুন 
 সমাজকল্যাণ মন্ত্রণালয় (বাংলাদেশ)

 তথ্যসূত্র 


বিষয়শ্রেণী:বাংলাদেশের সরকারি সংস্থা
বিষয়শ্রেণী:গাজীপুর ভিত্তিক সংগঠন
বিষয়শ্রেণী:১৯৯০-এ বাংলাদেশে প্রতিষ্ঠিত
বিষয়শ্রেণী:১৯৯০-এ প্রতিষ্ঠিত সরকারি সংস্থা